《灵山寺》
宋代·喻良能

松竹声中寺，山深人迹稀。
石从林背出，云向屋头飞。
野鹿寒仍聚，栖禽暮自归。
怪来襟袖冷，浓翠湿征衣。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。